hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hy hu hu hu en hu hu hu hu fr en hu hu hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. szeptember 21. délután • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló 2018. szeptember 21. délután
Szeretsz mások helyett dolgozni? – konzultáció az állami a leépítésekről. 75 év felett nem járnak a legmodernebb és egyben legköltségesebb életmentő terápiák. Drámai jelentés Nógrádról, tömegével szedi áldozatait a rák és a keringési betegségek. Cafeteria 2019: óriási fordulat jöhet a magyar munkahelyeken. A mostani nyugdíjrendszer megy a kukába. Beérett az „igazgatómutyi”: 12 tanár mondott fel egy budafoki gimnáziumban. Ösztöndíjjal tennék vonzóvá a szakképzést. Emberi sorsokba fektetnek. Munkaügyi per: kellemetlen meglepetések az új Pp.-ben. Helybe mennek toborozni a munkáltatók. Kritikus a helyzet a Volánnál, a buszvezetők feleannyit keresnek, mint a kamionsofőrök. Még az év végéig átnyomhatják a Parlamenten a közigazgatási bíróságokról szóló törvényjavaslatot. Magyar munkavállalókat is érintene egy új brit javaslat. Juncker: Alapvetően egyetértés van a Frontex megerősítéséről. Megbéníthatják Romániát a fuvarozók.
Nemzeti konzultációt hirdetett hét érdekvédelmi tömörülés, hogy bebizonyítsák, mennyire átgondolatlan a bürokráciacsökkentés kormányzati terve.
Szeretsz mások helyett dolgozni? – ezzel a címmel internetes kérdőívet jelentettek meg pénteken a közszolgálati szakszervezetek, hogy az őszi bértárgyalásokon bemutathassák, mit gondolnak a terület dolgozói, családjuk és ügyfeleik, partnereik, illetve a magyar közvélemény a kormány harmadik éve lebegtetett létszámleépítési terveiről, valamint az érdekvédelmi szervezetek létszámra és bérekre vonatkozó javaslatairól. Az utóbbi években nagyon ritkán látott, széleskörű összefogással szervezett akcióban az Orbán-kormány kedvenc propaganda fogását fordítják a visszájára, az eddigi nemzeti konzultációk valamennyi formai elemének megfelelő módon a nyolc kérdésből álló kérdőív szerkesztői előbb felvázolnak egy helyzetet, megmutatják veszélyeit, majd feltesznek egy kérdést, amire csak igennel vagy nemmel lehet válaszolni. Az akcióban a korábban önkormányzati és szociális sztrájkok szervezésétől sem visszariadó, harcos érdekvédelmi szervezet, a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) mellett hat további tömörülés vesz részt. Saját felületein terjeszti a közszolgálati kérdőívet a Hírközlési, Média és Távközlési Szakszervezeti Szövetség (HMTSZSZ), a Közszolgálati Szakszervezetek Szövetsége, a Szociális Ágazatban Dolgozók Szakszervezete (SZÁD), a Belügyi, Rendvédelmi és Közszolgálati Dolgozók Szakszervezete, a Külügyminisztériumi Dolgozók Szakszervezete (KMDSZ) és a Társadalombiztosítási Dolgozók Szakszervezete (TBDSZ). Az is újdonság, hogy ezeknek a szervezeteknek a vezetői azzal is kifejezték a kormánykritikus álláspontjuk egységét, hogy a Pénzügyminisztérium előtt tartott közös sajtótájékoztatón ismertették a konzultáció okait és részleteit.
75 év felett nem járnak a legmodernebb és egyben legköltségesebb életmentő terápiák
FRISS! KIVERTE A BIZTOSÍTÉKOT AZ EGÉSZSÉGÜGYÉRT FELELŐS ÁLLAMTITKÁR LEGFRISSEBB NYILATKOZATA: “ERRE IS FELHATALMAZTAK MINKET, MIKOR 2/3-DAL NYERTÜK MEG A VÁLASZTÁSOKAT..”
Egy ma megjelent korábbi cikkben igen nagy port kavart a kormány által bevezetésre került, Budapesten  2018. 09.12-én az országgyűlés által is elfogadott legújabb rendelet, ami szerint bizonyos ellátások, kezelések és műtétek igénybevételének a felső korhatárát szabályozza.
Az új szabályozás többek között kimondja, hogy 75 év felett nem járnak a legmodernebb és egyben legköltségesebb életmentő terápiák. Rengetegen támadták és háborodtak fel ezen az igencsak botrányos és megkérdőjelezhető döntésen. Főleg azért, mert meg sem kérdezték az embereket és úgymond helyettünk döntöttek. Szokatlanul gyorsan, már a mai napon jött a kormánytól a hivatalos válasz ez ügyben, melyet Dr. Nagy Anikó az egészségügyért felelős államtitkár nyilatkozott:
“Rengeteg szakember bevonásával, statisztikai számítások alapos elemzése után, úgy kalkuláltuk, hogy jelenleg nem áll rendelkezésükre elegendő forrás, az állampolgárok által befizetett TB-ből, hogy mindenki életét megmentsék, ezért valahol meg kellett húzni a határt, ezért döntöttünk a 75 év mellett. Felelős kormányként, határozott, és megalapozott döntést kellett hoznunk. Többek között erre is felhatalmaztak minket újra, mikor 2018 áprilisában ismételten 2/3-dal nyertük meg a választásokat. Hosszútávon ez a magyar emberek javát szolgálja majd.” – nyilatkozta a megosztó sorokat Dr. Nagy Anikó.
Drámai jelentés Nógrádról, tömegével szedi áldozatait a rák és a keringési betegségek
A megyében a férfiaknál 12, a nőknél 9 százalékkal magasabb a halálozási arány az átlagnál, emellett a várható élettartam mindkét nem esetében alacsonyabb a magyarországi átlagnál.
Cafeteria 2019: óriási fordulat jöhet a magyar munkahelyeken
Nagyon megváltozik 2019-től a dolgozói juttatásokra adható kedvezmények rendszere, de még így is maradnak hatékony ösztönzők. A cégekre – amelyiknek lesz erőforrása erre – jóval több feladat hárul majd, mint eddig. Az adóminimalizálás helyett a dolgozók eltérő igényeire kell majd fókuszálniuk, már amennyiben a cafeteria segítségével meg akarják tartani munkatársaikat – derült ki a Cafeteria Trend Magazin konferenciáján.
A mostani nyugdíjrendszer megy a kukába
A gyermekvállalás legyen a nyugdíj megállapításának alapja, tovább kell növelni a korhatárt – mondják a szakértők, a kormány még csak az öngondoskodást erőlteti.
Beérett az „igazgatómutyi”: 12 tanár mondott fel egy budafoki gimnáziumban
Mostanáig tudtak dolgozni a korábbi fideszes köznevelési államtitkár erőből igazgatóvá tett barátnőjének vezetése alatt.
Ösztöndíjjal tennék vonzóvá a szakképzést
Gyökeresen átformálnák a hazai szakoktatást a munkaadók. Minimálbérhez igazodó juttatással erősítenék a szakmák tanulását.
Egy Amerikából hazatelepült, lassan nyolcvan éves házaspár eddig közel ötven rászoruló családot húzott ki a bajból: havonta nagyjából kétmillió forintot költenek erre.
Munkaügyi per: kellemetlen meglepetések az új Pp.-ben
Az új perrendtartás szerinti munkaügyi perekben a sikeres védekezés, illetve igényérvényesítés egyik előfeltétele a HR és az ügyvéd gyors, hatékony és felkészült együttműködése.
Helybe mennek toborozni a munkáltatók
Van még tartalék a magyar munkaerőpiacon, de másként kell megszólítani. Újabb rekordot döntött a hivatalosan is bejelentett üres álláshelyek száma: a KSH adatai szerint már 83 600 helyre nem találnak dolgozót a munkáltatók. Ez ugyan még mindig csupán 2-3 százalékát teszi ki a teljes munkaerőpiacnak, ám a betöltetlen álláshelyek száma egyre növekszik, a szolgáltató szektorokban pedig már a lakosság is egyre inkább érzékeli a problémát.
Kritikus a helyzet a Volánnál, a buszvezetők feleannyit keresnek, mint a kamionsofőrök
Legalább 500 buszvezetőre szükség lenne még a jelenlegi létszámon felül a Volán vállalatoknál – jelentette ki a Klubrádióban a Közúti Közlekedési Szakszervezet elnöke. Baranyai Zoltán azután beszélt erről, hogy az érdekképviselet közölte: a korábban megállapodott 5 százalék helyett legalább kétszámjegyű bérfejlesztést tart szükségesnek jövőre a Volán-dolgozók számára. A szakszervezeti vezető kitért arra is, hogy a 2017-ben kötött, három évre szóló bérmegállapodás hatása elmaradt a várakozástól, és nem eredményezett létszámnövekedést a Volánoknál.
Még az év végéig átnyomhatják a Parlamenten a közigazgatási bíróságokról szóló törvényjavaslatot
Trócsányi László igazságügyi miniszter az új kormány megalakulása után nem sokkal bejelentette, létrehozza a Közigazgatási Felsőbíróságot, ami az állami intézményekhez tartozó bírósági ügyeket tárgyalja majd.
Magyar munkavállalókat is érintene egy új brit javaslat
A brit EU-tagság megszűnése (Brexit) után már nem lenne különösebb ok arra, hogy a brit kormány eltérő letelepedési és foglalkoztatási szabályokat alkalmazzon az Európai Unióból és az unión kívülről érkező munkavállalók esetében – áll a brit belügyminisztérium mellett működő, de hivatalosan független testületként tevékenykedő bevándorlási tanácsadó szervezet (Migration Advisory Committee – MAC) jelentésében.
Juncker: Alapvetően egyetértés van a Frontex megerősítéséről
Erről az informális salzburgi EU-csúcs után beszélt az Európai Bizottság elnöke. Tusk közölte: októberben lesz döntés a rendkívüli Brexit-ügyi EU-csúcsról… Jean-Claude Juncker a találkozót lezáró csütörtöki sajtóértekezleten közölte: a korábbiaknál jóval derűlátóbb most a Frontexről szóló bizottsági javaslat ügyében, úgy véli, hogy még idén, a soros osztrák EU-elnökség alatt tető alá lehet hozni a megállapodást.
Megbéníthatják Romániát a fuvarozók
Nagyszabású tiltakozó akcióra és a szállítás szüneteltetésére készülnek a szállítási vállalatok, szövetségek és szakszervezetek.
A szeptember 25-26-27-ére tervezett tiltakozás részeként 9 és 17 óra között leállna a közúti szállítás az ország egész területén, és a tervek szerint tüntetésre kerül sor a szállításügyi minisztérium székhelye előtt – írja a Krónika.
A Romániai Engedélyezett Fuvarozók és Szállítók Szövetsége (COTAR) Lucian Şova tárcavezető lemondását követeli. A szállítók elégedetlenségét az váltotta ki, hogy a tárca a közúti szállítást szabályozó kormányrendelet módosítását tervezi.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.